ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

«..........» «..........................» 2019թ. N……-Ա

**ՊԵՏԱԿԱՆ ԳՈՒՅՔԸ ՄԱՍՆԱՎՈՐԵՑՆԵԼՈՒ ՄԱՍԻՆ**

«Պետական գույքի մասնավորեցման (սեփականաշնորհման) մասին» Հայաստանի Հանրապետության օրենքի 14-րդ և 16-րդ հոդվածներին համապատասխան` Հայաստանի Հանրապետության կառավարությունը **որոշում է.**

1. Թույլատրել Պետական գույքի կառավարման կոմիտեին (այսուհետ՝ Կոմիտե) իր ենթակայության՝ 40925.1 հազար դրամ գնահատված ակտիվներ ունեցող «Տավուշի ուսուցիչների վերապատրաստման կենտրոն» դուստր փակ բաժնետիրական ընկերության (այսուհետ` Ընկերություն) (գտնվելու վայրը` Հայաստանի Հանրապետություն, Տավուշի մարզ, քաղ. Իջևան, Երևանյան փող. 8-րդ նրբանցք 8) 100 տոկոս պետական բաժնետոմսերը (100 հատ հասարակ (սովորական) բաժնետոմս, յուրաքանչյուրը՝ 23000 դրամ անվանական արժեքով) մասնավորեցնել դասական աճուրդով:

2. Սահմանել (հաշվետու ժամանակահատվածի՝ 2018 թվականի հոկտեմբերի 1-ի դրությամբ) ընկերության բաժնետոմսերի` Հայաստանի Հանրապետության կառավարության 1998 թվականի մարտի 27-ի N209 որոշմամբ սահմանված կարգով՝ 2019 թվականի հունվարի 10-ի դրությամբ գնահատված արժեքը և մեկնարկային գինը՝ 39156.1 հազար դրամ:

3. Սահմանել, որ ընկերության գնահատված պարտավորությունները 2018 թվականի հոկտեմբերի 1-ի դրությամբ կազմել են 1769.0 հազար դրամ, այդ թվում՝

1) կարճաժամկետ կրեդիտորական պարտք համայնքային բյուջեին՝ 1423.0 հազ. դրամ,

2) այլ ընթացիկ պարտավորություններ՝ 346.0 հազ. դրամ:

4. Սահմանել, որ ընկերության պարտավորությունները 2019 թվականի հոկտեմբերի 1-ի դրությամբ կազմում են 2287.7 հազար դրամ, այդ թվում՝

1) կարճաժամկետ կրեդիտորական պարտք համայնքային բյուջեին՝ 1423.0 հազ. դրամ,

2) կարճաժամկետ կրեդիտորական պարտք պետական բյուջեին՝ 7.0 հազ. դրամ,

3) կարճաժամկետ կրեդիտորական պարտք աշխատավարձի գծով՝ 386.5 հազ. դրամ,

4) այլ պարտավորություններ՝ 471.2 հազ. դրամ:

5. Կոմիտեի նախագահին`

1) սույն որոշումն ուժի մեջ մտնելուց հետո երկամսյա ժամկետում՝ Հայաստանի Հանրապետության օրենսդրությամբ սահմանված կարգով կազմակերպել և անցկացնել երկու աճուրդ, ընդ որում՝ երկրորդ աճուրդն անցկացնել առաջին աճուրդը չկայանալու դեպքում՝ 15 օր հետո՝ նույն պայմաններով,

2) առաջին աճուրդի անցկացման օրվանից առնվազն 30 օր առաջ մամուլում և զանգվածային լրատվության այլ միջոցներով հրապարակել, ինչպես նաև www.azdarar.am հասցեում գտնվող Հայաստանի Հանրապետության հրապարակային ծանուցումների պաշտոնական ինտերնետային կայքում տեղադրել ընդհանուր տեղեկություններ գույքի, աճուրդների անցկացման պայմանների, ժամկետների, աճուրդների մասնակիցներին ներկայացվող պահանջների մասին,

3) աճուրդի հաղթողի (այսուհետ` Գնորդ) կողմից առաջարկված գնի, ինչպես նաև բաժնետոմսերի արժեքի որոշման համար նախատեսված՝ 268.1 հազար դրամի (ներառյալ ավելացված արժեքի հարկը) վճարումից հետո մեկամսյա ժամկետում գնորդի հետ կնքել մասնավորեցման մասին պայմանագիր` դրանում նախատեսելով, որ՝

ա. գնորդը պարտավորվում է իր միջոցների հաշվին վճարել պայմանագրի կնքման, ինչպես նաև ընկերության արժեթղթերի (բաժնետոմսերի) ռեեստրի վարման և պահառության դիմաց վճարումները,

բ. մասնավորեցման մասին պայմանագրի կնքումից հետո մեկամսյա ժամկետում՝ բաժնետոմսերի սեփականատերերի փոփոխության վերաբերյալ համապատասխան գրանցում կատարել բաժնետոմսերի ռեեստրը վարող մասնագիտացված կազմակերպությունում:

6. Աճուրդին մասնակցության նախավճարը սահմանել աճուրդով մասնավորեցման ենթակա գույքի մեկնարկային գնի 5 տոկոսի չափով: Գնորդի կողմից մուծված նախավճարը ներառվում է առաջարկվող գնի մեջ և չի վերադարձվում, եթե հաղթող մասնակիցը սահմանված ժամկետում չի կատարում հետագա վճարումները:

7. Սահմանել, որ գնորդը գույքի վաճառքի գումարը վճարում է աճուրդի արձանագրությունը ստորագրվելու օրվանից 10-օրյա ժամկետում, Հայաստանի Հանրապետության արժույթով` գույքի վաճառքի գումարի 70 տոկոսն ուղղելով Հայաստանի Հանրապետության պետական բյուջե, իսկ 30 տոկոսը` համապատասխան համայնքի ֆոնդային բյուջե՝ ըստ գույքի գտնվելու վայրի:

**Հիմնավորում**

**«Պետական գույքը մասնավորեցնելու մասին»**

**ՀՀ կառավարության որոշման ընդունման անհրաժեշտության մասին**

|  |  |
| --- | --- |
| **1.** | **Անհրաժեշտությունը** |
|  | «Տավուշի ուսուցիչների վերապատրաստման կենտրոն» ԴՓԲԸ-ն ընդգրկված է «Պետական գույքի մասնավորեցման 2017-2020թթ. ծրագրի մասին» ՀՀ օրենքի ցանկերում: Ընկերության 100% պետական սեփականություն հանդիսացող բաժնետոմսերի տնօրինման լիազորությունը ՀՀ կառավարության 29.04.2010թ. թիվ 474-Ն որոշմամբ վերապահվել է Պետական գույքի կառավարման կոմիտեին: Բաժնետոմսերը ՀՀ կրթության և գիտության նախարարության ենթակայության «Կրթության ազգային ինստիտուտ» ՓԲԸ-ի կողմից հանձնվել են Պետական գույքի կառավարման կոմիտեին 23.11.2017թ.-ի հանձնման-ընդունման ակտով: |
| **2.** | **Ընթացիկ իրավիճակը և խնդիրները** |
|  | Ըստ կանոնադրության ընկերության գործունեության հիմնական տեսակն է կրթության կառավարման համակարգի բարեփոխումների իրականացման մեթոդական առաջարկությունների, երեխաների, դեռահասների և պատանիների հետ տարվող դաստիարակչական աշխատանքների կազմակերպման սկզբունքների, մեթոդների, մարզային կրթական համակարգի զարգացմանն ուղղված ծրագրերի վերաբերյալ առաջարկությունների ներկայացումը և այլն:  Ընկերությունը երկար տարիներ գործունեություն չի իրականացնում: Աշխատողների թվաքանակը կազմում է 1 մարդ (տնօրեն):  01.10.2018թ.-ի դրությամբ ներկայացված գնահատման համար անհրաժեշտ ելակետային տվյալների փաթեթի հիման վրա ՀՀ կառավարության 27.03.1998թ. թիվ 209 որոշմամբ սահմանված կարգով՝ 2019 թվականի հունվարի 10-ին իրականացվել է ընկերության Գույքի գնահատում, որի արդյունքում Ընկերության բաժնետոմսերի գնահատված արժեքը կազմել է 39156.1 հազ.դրամ: Ընկերության բաժնետոմսերի գնահատված մեծությունը ձևավորվել է 01.10.2018թ. դրությամբ հաշվապահական հաշվեկշռում հաշվառված հիմնական միջոցների (անշարժ գույք, արտադրական տնտեսական գույք), ընթացիկ ակտիվների (դեբիտորական պարտքեր) գնահատված մեծությունների հանրագումարի և պարտավորությունների (կրեդիտորական պարտքեր բյուջեին՝ հողի հարկ և գույքահարկ, և այլ ընթացիկ պարտավորությունների) տարբերությամբ:  Ընկերության պարտավորությունները 2019 թվականի հոկտեմբերի 1-ի դրությամբ կազմում են 2287.7 հազար դրամ, այդ թվում՝ հողի հարկ և գույքահարկ՝ 1423.0 հազ. դրամ, դրոշմանիշային վճար՝ 7.0 հազ.դրամ, աշխատավարձի գծով՝ 386.5 հազ.դրամ, ռեեստրի վարում՝ 106.8 հազ.դրամ և այլ պարտավորություններ՝ 364.4 հազ.դրամ։  Ընկերության անշարժ գույքը գտնվում է Հայաստանի Հանրապետության Տավուշի մարզ, ք.Իջևան, Երևանյան փող. 8-րդ նրբանցք, 8 հասցեում։  Շենքեր-շինությունների ընդհանուր մակերեսը կազմում է 1984.1 քառ.մ (հյուրանոց` 1229.8 քառ.մ, ճաշարան` 498.3քառ.մ, խոհանոց՝ 216.4 քառ.մ, միջանցք՝ 39.6 քառ.մ): Շենքեր-շինություններին հատկացված հողամասը կազմում է 1,79653 հա: Հողամասի կադաստրային արժեքը կազմում է 22312,9 հազ.դրամ:  Ըստ «Քաղաքաշինական ծրագրերի փորձագիտական կենտրոն» ԲԲԸ-ի կողմից 17.07.2018թ. տրված եզրակացության՝ շենքերի և շինությունների տեխնիկական վիճակը գնահատվում է անբավարար, իսկ վնասվածության մակարդակը ըստ գործող շինարարական նորմերի և հետազոտության մեթոդական ցուցումների չափորոշիչների դասվում է 3-րդ աստիճանի։ Շենքերի և շինությունների բնականոն շահագործումն ապահովելու համար անհրաժեշտ է կատարել ուժեղացմամբ վերականգնման և նորոգման աշխատանքներ։ Շենքերից և շինություններից 200-250 մ հեռավորության վրա առկա է սողանք։  Առաջարկվում է ընկերության 100 տոկոս պետական սեփականություն հանդիսացող բաժնետոմսերը ներկայացնել մասնավորեցման` աճուրդային եղանակով, բաժնետոմսերի վաճառքի մեկնարկային գին սահմանելով գնահատված արժեքի 100 տոկոսը՝ 39156.1 հազ.դրամ:  Նախագծով նախատեսվում է կազմակերպել 2 աճուրդ, որով հնարավորություն է ընձեռնվում հավանական գնորդին տարբեր պատճառներով 1-ին աճուրդին չմասնակցելու դեպքում մասնակցել 2-րդ աճուրդին: |
| **3.** | Տվյալ բնագավառում իրականացվող քաղաքականությունը |
|  | Մասնավորեցման ծրագրի կատարման ապահովում |
| 4. | Պետական բյուջեում կամ տեղական ինքնակառավարման մարմինների բյուջեների վրա ազդեցությունը |
|  | «Պետական գույքը մասնավորեցնելու մասին» Հայաստանի Հանրապետության կառավարության որոշման նախագծի ընդունման կապակցությամբ նախատեսվում է պետական և ՏԻՄ բյուջեներում եկամուտների ավելացում: Նախագծի համաձայն՝ «Տավուշի ուսուցիչների վերապատրաստման կենտրոն» ՓԲԸ-ի բաժնետոմսերի վաճառքի գնի 70 տոկոս պետք է ուղղվի ՀՀ պետական բյուջե, իսկ 30 տոկոսը՝ համապատասխան համայնքի ֆոնդային բյուջե, ըստ գույքի գտնվելու վայրի: |
| **5.** | Կարգավորման նպատակը և բնույթը |
|  | Ընկերության մասնավորեցման ճանապարհով նպաստել ընկերության նորմալ գործունեության ապահովմանը: |
| **6.** | Նախագծի մշակման գործընթացում ներգրավված ինստիտուտները և անձիք |
|  | Նախագիծը մշակվել է Պետական գույքի կառավարման կոմիտեի կողմից:  Համաձայնեցվել է ՀՀ արդարադատության, ՀՀ տարածքային կառավարման և ենթակառուցվածքների, ՀՀ ֆինանսների, ՀՀ կրթության և գիտության նախարարությունների, ՀՀ պետական եկամուտների կոմիտեի և Տավուշի մարզպետարանի հետ։ |
| **7.** | **Ակնկալվող արդյունքը** |
|  | Ընկերության բաժնետոմսերի մասնավորեցման արդյունքում պետական բյուջեի մուտքերի ավելացում: |
| **8.** | **Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին տեղեկանք** |
|  | Նախագծի ընդունումը այլ իրավական ակտերում փոփոխություններ կատարելու անհրաժեշտություն չի առաջացնի: |

# 

# **Տ Ե Ղ Ե Կ Ա Ն Ք**

**«Պետական գույքը մասնավորեցնելու մասին»** **ՀՀ կառավարության որոշման նախագծի կապակցությամբ շահագրգիռ գերատեսչությունների առարկությունների և առաջարկությունների վերաբերյալ**

|  |  |  |
| --- | --- | --- |
| **Առարկության, առաջարկության հեղինակը** | **Առարկության, առաջարկության բովանդակությունը** | **Եզրակացություն** |
| ՀՀ արդարադատության նախարարություն  06.06.209թ. N 01/27.1/12451-2019 | Նախագծի 1-ին կետում «տնտեսական զարգացման և ներդրումների» բառերն անհրաժեշտ է փոխարինել՝ նկատի ունենալով  **«Կառավարության կառուց­վածքի և գործունեության մասին» ՀՀ օրենքի 2-րդ հոդվածի պահանջները:** | **Ընդունվել է** |
| ՀՀ տարածքային կառավարման և ենթակառուցվածքների նախարարություն  11.07.2019թ. N01/15․1/8266-19 | **Առարկություններ չկան** |  |
| Տավուշի մարզպետարան | Նախագծի 6-րդ կետում ավելացնել նոր պարբերություն հետևյալ խմբագրությամբ՝  «Կազմակերպիչը, աճուրդը կայանալուց կամ չկայացած հայտարարվելու պահից մեկ աշխատանքային օրվա ընթացքում մասնակցի գրավոր դիմումի հիման վրա նախավճարը վերա­դարձնում է աճուրդում չհաղթած մասնակցին (մասնակիցներին)»։ | **Չի ընդունվել**  Աճուրդի անցկացման պայմանները (այդ թվում՝ Տավուշի մարզպետարանի կողմից առաջարկված) կանոնակարգվում են ՀՀ ԿԱ պետական գույքի կառավարման վարչության (իրավահաջորդը՝ Պետական գույքի կառավարման կոմիտե) 08.07.2004թ. «Աճուրդի անցկացման կանոնակարգը հաստատելու մասին» թիվ 172-Ն հրամանով և տեղադրվելու են մասնավորեցման հայտարա­րու­թյան մեջ։ |
| ՀՀ ֆինանսների նախարարություն  12.04.2019թ. N01/11-1/6098-2019 | **Դիտողություններ և առաջարկություններ չկան:** |  |
| ՀՀ կրթության և գիտության նախարարություն  10.04.2019թ. N01/12.2/5657-19 | **Դիտողություններ և առաջարկություններ չկան:** |  |
| ՀՀ Պետական եկամուտների կոմիտե  12.04.2019թ. N01/3-3/11423-2019 | **Դիտողություններ և առաջարկություններ չկան:** |  |